এই তো দিনকয়েক আগে শিরোনাম  হয়েছিলেন সচিন তেন্ডুলকর। দিল্লিতে নতুন ফ্ল্যাটের মালিক হয়েছিলেন মাস্টার ব্লাস্টার। এবার বিতর্কে মুম্বইকর। মহা বিড়ম্বনায় পড়তে হল তাঁকে। সচিনের বান্দ্রার বাড়ির সামনে অনশনে বসার হুমকি দিলেন পুণের একটি ল্যাবের টেকনিসিয়ান সন্দীপ খুরহাদে। সচিনের প্রতি তাঁর যথেষ্ট আস্থা। এবং সন্দীপের আশা মাস্টারের কাছ থেকে তিনি ন্যায়বিচারই পাবেন। সচিন সন্দীপের আদর্শ ক্রিকেটার। এবং সচিন ছিলেন ওই রিয়েল এস্টেটের প্রাক্তন ব্র্যান্ড অ্যাম্বাসাডর। সন্দীপের বক্তব্য অমিত এন্টারপ্রাইজ নামে একটি রিয়েল এস্টেট কোম্পানি তাঁদের কাছ থেকে জমি নিয়েছিল। সেই জমির দাম ছিল প্রায় দু’ কোটি টাকা। কিন্তু সন্দীপের পরিবার পেয়েছে মাত্র কুড়ি লক্ষ টাকা। তাই সচিনের বাড়ির সামনে অনশনে বসেছেন সন্দীপ।